smcproject/ml-wiki-sentences huggingface dataset:
അദ്ദേഹത്തിന്റെ മുൻ തലമുറ റോമൻ കത്തൊലിക്കൻ മതത്തിലേക്ക് 1750 കളിൽ മാറുകയായിരുന്നു.
അദ്ദേഹം പഠിച്ചത് ബാംഗളൂരിലെ സെ.
ജോസഫ് ബോയ്സ് ഹൈസ്കൂളിലായിരുന്നു.
പിന്നീട് മുംബൈയിലെ സെ.
സേവിയാർ കോളേജിൽ നിന്നും ബി.എ. ബിരുദം നേടി.
ഒരു പരസ്യ സ്ഥാപനത്തിലാണ് അദ്ദേഹം ആദ്യകാലത്ത്  ജോലി നോക്കിയിരുന്നത്.
പിന്നീട് കാർട്ടൂണിൽ ശ്രദ്ധകേന്ദ്രീകരിച്ച് ഒരു മുഴു സമയ കാർട്ടൂണിസ്റ്റാവുകയായിരുന്നു.
അദ്ദേഹത്തിന്റെ കാർട്ടൂണുകൾ ശ്രദ്ധേയമായത് ഇല്ലസ്ട്രേറ്റഡ് വീക്‌ലി ഓഫ് ഇന്ത്യ എന്ന ആഴ്ചപ്പതിപ്പിൽ പ്രസിദ്ധീകരിച്ചതിനു ശേഷമായിരുന്നു.
കറണ്ട് ( Current ) എന്ന മാഗസിനിലും അദ്ദേഹത്തിന്റെ കാർട്ടൂണുകൾ പ്രസിദ്ധീകരിക്കാൻ തുടങ്ങി.
പിന്നീട് അദ്ദേഹം ടൈംസ് ഓഫ് ഇന്ത്യ പത്രത്തിൽ സ്ഥിരമായി കാർട്ടൂണുകൾ പ്രസിദ്ധീകരിക്കാൻ അവസരൻ കിട്ടി.
അദ്ദേഹം അഞ്ചു വർഷക്കാലം തന്റെ ജീവിതം ലണ്ടനിൽ ചിലവഴിച്ചിട്ടൂണ്ട്.
അവിടെയും അദ്ദേഹം പല മാഗസിനുകളിലും കാർട്ടൂണുകൾ പ്രസിദ്ധീകരിച്ചിട്ടുണ്ട്.
പിന്നീട് മുംബൈയിലേക്ക് തിരിച്ചു വന്ന് പ്രസിദ്ധ കാർട്ടൂണിസ്റ്റായ ആർ. കെ. ലക്ഷ്മണനോടൊപ്പം ടൈംസ് ഓഫ് ഇന്ത്യയിൽ ജോലി നോക്കി.
1974 -ൽ അദ്ദേഹം അമേരിക്കയിലേക്ക് യാത്ര ചെയ്യുകയും അവിടുത്തെ പ്രസിദ്ധ കാർട്ടൂണിസ്റ്റുകളും കലാകാരന്മാരുമായ ചാൾസ് , ഹെർബ്‌ലോക്ക് എന്നിവരോടൊത്ത് ജോലി നോക്കുകയും ചെയ്തു.
തന്റെ കാർട്ടൂണുകളുടെയും സൃഷ്ടികളുടെയും പ്രദർശനങ്ങൾ അദ്ദേഹം 22 ലധികം രാജ്യങ്ങളിൽനടത്തിയിട്ടുണ്ട്.
ഗോവയിലായിരുന്നു അദ്ദേഹത്തിന്റെ സ്ഥിരതാമസം.
ഭാര്യയും രണ്ടു മക്കളും ഉണ്ട്.
അദ്ദേഹത്തിന്റെ മൂത്തമകൻ രാഹുൽ ന്യൂയോർക്കിൽ ഒരു സലൂൺ നടത്തുന്നു.
ഇളയ മകൻ റിഷാദ് ഒരു കാർട്ടൂണിസ്റ്റാണ്.
ഗോവയിൽ വിശ്രമ ജീവിതം നയിക്കുകയായിരുന്ന മാരിയോ മിറാൻഡ വാർദ്ധക്യസഹജമായ അസുഖത്താൽ 2011 ഡിസംബർ 11-ന് അന്തരിച്ചു .
അവലംബം പുറത്തേക്കുള്ള കണ്ണികൾ Mario cartoons on Goa Article on Mario Miranda Archived 2006-11-04 at the Wayback Machine .
Books (illustrated) by Mario Miranda
മാരിയ ഉൽഫ
ഇന്തോനേഷ്യയിലെ ഒരു ഖുർആൻ അധ്യാപകയാണ് മാരിയ ഉൽഫ ( അറബി : ماريا أولفا ‬ ; ജനനം 21 ഡിസംബർ 1955).
ഇന്തോനേഷ്യയിലെ ദേശീയ ഖുർആൻ പാരായണ മത്സരങ്ങളിൽ രണ്ട് തവണ വിജയിച്ച അവർ, സെൻട്രൽ ഇൻസ്റ്റിറ്റ്യൂട്ട് ഫോർ ദ ഡെവലപ്മെന്റ് ഓഫ് ഖുർആനിക് റെസിറ്റേഷൻ എന്ന സ്ഥാപനത്തിന്റെ മേധാവിയാണ് .
അന്താരാഷ്ട്ര തലത്തിൽ തന്നെ അറിയപ്പെടുന്ന ഒരു ഖാരിഅയും അധ്യാപികയുമാണ് ആണ് മാരിയ ഉൽഫ.
ഇന്തോനേഷ്യയിലെ നാഷണൽ ഇസ്‌ലാമിക് യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഫോർ ദ സ്റ്റഡി ഓഫ് ഖുർആനിൽ ലെക്ചറർ ആയി മാരിയ പ്രവർത്തിക്കുന്നു.
1980-ൽ മലേഷ്യയിൽ നടന്ന അന്താരാഷ്ട്ര ഖുർആൻ മത്സരത്തിൽ വിജയിച്ചതോടെ ആ സ്ഥാനം നേടുന്ന ആദ്യ വനിത എന്ന പദവി മാരിയക്ക് സ്വന്തമായി.
അതോടെ ആ രംഗത്തെ പ്രശസ്തയായ ദക്ഷിണേഷ്യൻ ഖാരിഅ ആയി അവർ മാറി.
ഈജിപ്ഷ്യൻ ഖുർആൻ പാരായണ രീതിയാണ് മാരിയ ഉൽഫ സ്വീകരിച്ചിരിക്കുന്നത് .
ഈജിപ്ഷ്യൻ പാരായണ രീതിയെ കൂടുതൽ ജനകീയമാക്കാൻ അവരുടെ പാരായണങ്ങൾ വഴിവെച്ചു.
1955 ഡിസംബർ 21-ന് ഇന്തോനേഷ്യയിലെ ഈസ്റ്റ് ജാവയിൽ ഹാജി മുദഫർ, ഹജ്ജാഹ് റുമീന ദമ്പതികളുടെ മകളായി മാരിയ ഉൽഫ ജനിച്ചു .
ദമ്പതികളുടെ 12 മക്കളിൽ ഒൻപതാമത്തെ കുട്ടിയായാണ് അവരുടെ ജനനം.
1981-ൽ ശ്വാസകോശ രോഗ വിദഗ്ദനായിരുന്ന ഡോക്ടർ മുഖ്താർ ഇഹ്സാനെ വിവാഹം ചെയ്ത മാരിയക്ക് അഹ്‌മദ് നബ്രീസ്, മുഹമ്മദ് ലബീബ്, രിഫ്ഖി മുബാറക് എന്നീ മക്കൾ ഉണ്ട് .
ഖുർആൻ പാരായണ കലയിൽ പിതാവ് ഹാജി മുദഫർ തന്നെയാണ് മാരിയയുടെ പ്രചോദനം.
ഇസ്‌ലാമിൽ സ്ത്രീ- പുരുഷ വിവേചനം ഇല്ലെന്ന് അദ്ദേഹം മാരിയയെ പഠിപ്പിച്ചു.
പ്രാദേശികമായി ഖുർആൻ മത്സരങ്ങൾ സംഘടിപ്പിച്ച് കൊണ്ട് ഹാജി മുദഫർ മക്കളെ പരിശീലിപ്പിച്ചു വന്നു.
ജ്യേഷ്ഠസഹോദരിയുടെ പ്രേരണയിൽ ആറ് വയസ് മുതൽ മാരിയ ഉൽഫ പരിശീലനം ആരംഭിച്ചു.
ഒരു മത വിദ്യാലയത്തിൽ ചേർന്ന് പഠനം ആരംഭിച്ചതോടെ പാരായണ കലയിൽ അവരുടെ താത്പര്യം വർദ്ധിച്ചു .
1980-ൽ മലേഷ്യയിൽ നടന്ന അന്താരാഷ്ട്ര ഖുർആൻ പാരായണ മത്സരത്തിൽ വിജയിച്ചു.
ഇതോടെ ഇന്തോനേഷ്യയിലെ പ്രശസ്തയായ ഖാരിഅ് ആയി മാരിയ ഉൽഫ അറിയപ്പെട്ടു തുടങ്ങി .
നാഷണൽ ഇസ്‌ലാമിക് യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഫോർ ദ സ്റ്റഡി ഓഫ് ഖുർആനിൽ ലെക്ചറർ ആയി മാരിയ പ്രവർത്തിക്കുന്നു.
സെൻട്രൽ ഇൻസ്റ്റിറ്റ്യൂട്ട് ഫോർ ദ ഡെവലപ്മെന്റ് ഓഫ് ഖുർആനിക് റെസിറ്റേഷൻ എന്ന സ്ഥാപനത്തിന്റെ മേധാവി കൂടിയാണ് ഹാജ്ജ മാരിയ ഉൽഫ.
മൈക്കൽ സെൽസിന്റെ അപ്പ്രോച്ചിങ് ദ ഖുർആൻ എന്ന ഡോക്യുമെന്ററിയിൽ മാരിയ ഉൽഫയുടെ പാരായണം ഉൾപ്പെടുത്തിയിട്ടുണ്ട് .
ലോകത്തെ സ്വാധീനിച്ച 500 മുസ്‌ലിംകൾ എന്ന പേരിൽ ജോർദ്ദാനിലെ ദ റോയൽ ഇസ്‌ലാമിക് സ്ട്രാറ്റജിക് സ്റ്റഡീസ് സെന്റർ കൊല്ലം തോറും പുറത്തിറക്കുന്ന ലിസ്റ്റിങ്ങിൽ മാരിയ ഉൽഫ തുടർച്ചയായി ഇടം നേടി നേടാറുണ്ട് .
2009-ൽ പ്രസിദ്ധീകരണം ആരംഭിച്ചത് മുതൽ എല്ലാ വർഷവും അവർ ലിസ്റ്റിങ്ങിൽ വന്നിരുന്നു.
ഖുർആൻ ആലാപകരുടെ പട്ടികയിലാണ് മാരിയ ഉൽഫ ഉൾപ്പെട്ടിരിക്കുന്നത്.
മാരിയ ഡൊളോരസ് അൽബ മുള്ളർ മാരിയ ഡൊളോരസ് അൽബ മുള്ളർ
പ്രമുഖ സ്പാനിഷ് അഭിഭാഷകയും സ്‌പെയിനിലെ വാലെൻസിയയിൽ നിന്നുള്ള രാഷ്ട്രീയ പ്രവർത്തകയുമാണ് മാരിയ ഡൊളോരസ് അൽബ മുള്ളർ ( Spanish : María Dolores Alba Mullor ).
സ്‌പെയിനിലെ പന്ത്രണ്ടാം നിയമ നിർമ്മാണ സഭയിലെ അധോസഭയായ കോൺഗ്രസ്സിൽ അംഗമാണ് മാരിയ.
സ്‌പെയിനിലെ അൽകോയിൽ 1964 മെയ് ഏഴിന് ജനിച്ചു.
നിയമത്തിൽ ബിരുദം നേടി.
അൽകോയിയിൽ അഭിഭാഷകയാണ്.
സ്‌പെയിനിലെ പ്രമുഖ രാഷ്ട്രീയ പാർട്ടിയായ പീപ്പിൾസ് പാർട്ടി ഓഫ് ദി വാലൻസിയൻ കമ്മ്യൂണിറ്റി - പിപിസിവിയുടെ പ്രവർത്തകയും നേതാവുമാണ് .
2003ൽ നടന്ന സ്പാനിഷ് മുൻസിപ്പൽ തിരഞ്ഞെടുപ്പിൽ അൽകോയയി മുൻസിപ്പൽ കൗൺസിലിലേക്ക് തിരഞ്ഞെടുക്കപ്പെട്ടു.
സാമ്പത്തിക കാര്യ വനിതാ കൗൺസിലറായിരുന്നു.
2007ൽ പ്രതിപക്ഷത്തായിരുന്നു.
2016ലെ സ്പാനിഷ് പൊതുതിരഞ്ഞെടുപ്പിൽ അലികാന്റെ പ്രവിശ്യയിൽ നിന്ന് കോൺഗ്രസ്സിലേക്ക് ഡെപ്യൂട്ടിയായി തിരഞ്ഞെടുക്കപ്പെട്ടു.
മാരിയാട്ടം
ഉത്തരകേരളത്തിൽ പുലയർക്കിടയിൽ നിലനില്ക്കുന്ന ഒരു അനുഷ്ഠാനകലയാണ് മാരിയാട്ടം .
ഉത്തരകേരളത്തിലെ പഴയങ്ങാടിയ്ക്കടുത്തുള്ള മാടായി തിരുവർകാട്ടു കാവിലും പരിസരങ്ങളിലുമാണ് ഇതിന് കൂടുതൽ പ്രാധാന്യമുള്ളത് മാടായിക്കാവ് എന്ന പേരിൽ ഈ കാവ് ഇപ്പോൾ പ്രശസ്തമാണ് ജനശക്തി വായനശാല ഗ്രന്ഥാലയം, പട്ടേനയിൽ നടന്ന മാരിയാട്ടം
മാരിയാട്ടത്തിനുപിന്നിൽ ഒരു ഐതിഹ്യമുണ്ട് ഒരിക്കൽ മാടായിപ്രദേശത്ത് ദുർദേവതകളായ മാരിയുടെയും മാമായത്തിൻറെയും വിളയാട്ടമുണ്ടായി ജനങ്ങൾ പലവിധദുരിതങ്ങളാൽവലഞ്ഞു കർക്കിടകമാസരാത്രികളിൽ ഈ ദുർദേവതകൾ ജനങ്ങളെ പലവിധത്തിൽ ഉപദ്രവിച്ചു ഈ പ്രശ്നത്തിനു പരിഹാരം കാണുവാൻ  രാജാവ് തൻറെ പണ്ഡിതരുമായി ആലോചിച്ചു ജ്യോതിഷിയെ വരുത്തി ആര്യനാട്ടിലുണ്ടായ ആറുദുർദേവതകൾ മലനാട്ടിലെത്തിയതാണെന്നും അവരാണീ ദുരിതങ്ങൾ വരുത്തുന്നതെന്നും പ്രശ്നത്തിൽ തെളിഞ്ഞു കർക്കിടകം പതിനാറാം തീയതി പുലയന്മാരായ പൊള്ളയും കൂട്ടരും കാവിലെത്തി മാരിയാട്ടം നടത്തി തുടർന്ന് നാട്ൻറെ വിവിധ ഭാഗങ്ങളിൽ മാരിയാട്ടം നടത്തി ഇതോടെ മാരിയും മാമായവും എന്നേക്കുമായി അവിടെനിന്നും ഒഴിഞ്ഞ് കടലിലേക്കു യാത്രയായി ഉത്സവം 2017 - മാരിയാട്ടം ഉത്സവം 2017 നോടനുബന്ധിച്ച് ജനശക്തി വായനശാല ഗ്രന്ഥാലയം, പട്ടേന നടന്ന മാരിയാട്ടം അവലംബം Mariyattam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൂഴിക്കൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട് നഗരത്തിനടുത്ത ഒരു പ്രദേശമാണ് മൂഴിക്കൽ .
കോഴിക്കോട് നിന്നും ഒമ്പത് കിലോമീററർ കിഴക്ക് വയനാട് റൂട്ടിലാണ് മൂഴിക്കൽ .
ഈ ജംഗ്ഷനിൽ നിന്നും മെഡിക്കൽ കോളേജ്, ചെറുവറ്റ എന്നിവിടങ്ങളിലേക്കുള്ള പോവാം.
മൂഴിക്കര
കണ്ണൂർ ജില്ലയിലെ തലശ്ശേരിക്കും പാനൂരിനും ഇടയിൽ സ്ഥിതിചെയ്യുന്ന ഒരു ഗ്രാമമാണ് മൂഴിക്കര .
ഈ ഗ്രാമത്തിൽ ഉള്ള കുന്നിൽ പുരാതനമായ ഒരു ഗുഹ നിലവിലുണ്ട് പ്രധാന സ്ഥാപനങ്ങൾ മലബാർ കാൻസർ സെന്റർ മൂഴിക്കര എൽ.പി.സ്കൂൾ പ്രധാന ആരാധനാലയങ്ങൾ ചന്ദ്രോത്ത് ക്ഷേത്രം
മൂഴിക്കൽ പങ്കജാക്ഷി
നോക്കുവിദ്യാ പാവകളി കലാകാരിയാണ് മൂഴിക്കൽ പങ്കജാക്ഷി .
എട്ടാം വയസുമുതൽ നോക്കുവിദ്യാ
പാവകളിരംഗത്ത് പ്രവർത്തിക്കുന്നു.
കോട്ടയം മോനിപ്പള്ളി സ്വദേശിനിയാണ് പങ്കജാക്ഷി.
ഈ കലാരൂപത്തിന്റെ പ്രചാരണത്തിന് നൽകിയ
സംഭാവനകൾ കണക്കിലെടുത്ത് 2020 ൽ പത്മശ്രീ ലഭിച്ചു.
കേരള ടൂറിസത്തിന്റെ ഔദ്യാഗിക വെബ്സൈറ്റിൽ പങ്കജാക്ഷി അമ്മയെ പറ്റി പരാമർശിച്ചിട്ടുണ്ട്.
പാരീസിലടക്കം നോക്കുവിദ്യ പ്രദർശിപ്പിച്ചിട്ടുണ്ട്.
അവലംബം ↑ https://www.mathrubhumi.com/news/india/padma-awards-2020-1.4474673 ↑ https://www.azhimukham.com/video-nokkuvidya-pavakali-by-ananthan/
മൂവാണ്ടൻ
ഈ മാവിന്റെ മാങ്ങയും ഇതെ പേരിൽ അറിയപ്പെടുന്നു
മൂവാണ്ടൻ രണ്ടു തരമുണ്ട്, കറുത്ത മൂവാണ്ടനും വെളുത്ത മൂവാണ്ടനും.
കറുത്ത മൂവാണ്ടൻ പഴുക്കുമ്പോൾ തൊലിക്ക് ഇരുണ്ട പച്ചനിറമാണ്.
നാരിൻറെ അളവ് കൂടുതലാണ്.
വെളുത്ത മൂവാണ്ടൻ നീണ്ട ഞെട്ടോടുകൂടിയ ഉരുണ്ട മാമ്പഴമാണ്.
പഴുക്കുമ്പോൾ മഞ്ഞ നിറം.
വാണിജ്യ പ്രാധാന്യമുള്ള ഇനം.
മൂവാരി ഇംഗ്ലീഷ് വിലാസം https://ml.wikipedia.org/wiki/Moovari
കേരളത്തിൽ കണ്ണൂർ , കാസർഗോഡ് ജില്ലകളിലായി കാണപ്പെടുന്ന ഒരു  സമുദായമാണ്‌ മൂവാരി സമുദായം .
പണ്ട് ബ്രാഹ്മണസമുദായത്തിൽ നിന്ന് വേർപെട്ട 12 ഇല്ലക്കാരാണ്‌ മൂവാരി സമുദായമെന്ന് സാമുദായിക ചരിത്രം പറയുന്നു.
ബ്രാഹ്മണസമുദായവും ബ്രാഹ്മണ ആചാരവുമായും ഇന്നും ബന്ധം പുലർത്തുന്നവരാണ് മൂവാരി സമുദായം.
കാസർഗോഡ് ജില്ലയിൽ ചന്ദ്രഗിരി പുഴയുടെ വടക്ക‌് ഭാഗത്ത് തുളുഭാഷ സംസാരിക്കുന്ന മൂവാരി വിഭാഗത്തിൽ പെട്ടവരെ മുഖാരി എന്നാണു വിളിക്കുന്നത്.
ആയിരംതെങ്ങ് കാവ്, നീലങ്കയി കാവ്, കുട്ടിക്കര അമ്പലം, കിഴക്കറ കാവ് എന്നീ നാല് ക്ഷേത്രങ്ങൾ മൂവാരിമാരുടെ പ്രധാനപ്പെട്ട ക്ഷേത്രങ്ങളായി കരുതുന്നു.
ഇവയ്ക്കു പുറമേ നിരവധി ക്ഷേത്രങ്ങൾ കണ്ണൂർ കാസർഗോഡ് ജില്ലകളിലായി ഈ സമുദായത്തിനുണ്ട്.
കാസർകോട‌് ജില്ലയിൽ കയ്യൂർ–ചീമേനി , പുല്ലൂർ–പെരിയ , കിനാനൂർ–കരിന്തളം , മടിക്കൈ, വെസ‌്റ്റ‌് എളേരി, കോടോം–ബേളൂർ , ബദിയടുക്ക , അജാനൂർ , കുമ്പഡാജെ , ചെങ്കള , ദേലമ്പാടി , പുത്തിഗെ പഞ്ചായത്തുകളിലും നീലേശ്വരം , കാസർകോട‌് മുനിസിപ്പാലിറ്റികളിലും കണ്ണൂർ ജില്ലയിൽ ചെറുതാഴം , കടന്നപ്പള്ളി–പാണപ്പുഴ , ചെറുപുഴ , മാടായി , കാങ്കോൽ–ആലപ്പടമ്പ‌് , കരിവെള്ളൂർ , പെരളം , കണ്ണപുരം പഞ്ചായത്തുകളിലും പയ്യന്നൂർ മുനിസിപ്പാലിറ്റിയിലും ആയാണ്  മുവാരി സമുദായത്തിൽ പെട്ടവർ ഉള്ളത‌്.
ജനറൽ ലിസ്റ്റിൽ ഉണ്ടായിരുന്ന മൂവാരി സമുദായം പിന്നീട്                                                        ആനുകൂല്യങ്ങൾ ഒന്നും തന്നെ കിട്ടാതെ വരികയും മാറ്റപ്പെടുകയും ചെയ്യുകയായിരുന്നു.
2018 വീണ്ടും ഈ സമുദായത്തെ കിർത്താഡ്സ് റിപ്പോർട്ട് പ്രകാരം ഒബിസി ലിസ്റ്റിൽ ചേർക്കുകയുണ്ടായി.
കേരളത്തിലെ എല്ലാ ജാതി സമുദായ വിഭാഗങ്ങളെ വെച്ചു നോക്കുമ്പോൾ ഒരു പരമ്പരാഗത ജാതിയായി കണക്കാക്കാൻ പറ്റുന്ന ഒരു സമുദായ വിഭാഗമല്ല മൂവാരി സമുദായം.
അതിനു കാരണം കേരളത്തിൽ ഏറ്റവും ഒടുവിലായി രൂപപ്പെട്ട ജാതി വിഭാഗങ്ങളിൽ ഒന്നായതുകൊണ്ടുതന്നെയാണ് .
ബ്രാഹ്മണ  സമുദായത്തിൽ നിന്നും വേർപെട്ട സമുദായമായതിനാൽ, വേർപെട്ടതിന് ശേഷം ഉള്ള ചരിത്രം മാത്രമാണ് നമുക്കുകാണാൻ സാധിക്കുന്നത്.
മൂവാരിമാരുടെ ഉത്പത്തിയെപ്പറ്റി ഒരു പുരാവൃത്തം നിലവിലുണ്ട്.
അന്നപൂർണേശ്വരി ദേവി മരക്കപ്പലേറി വന്ന് ചെറുകുന്നിലെ ആയിരംതെങ്ങിൽ ഇറങ്ങിയപ്പോൾ ഭക്തന്മാർ അരിയും പൂവും എറിഞ്ഞ് ദേവിയെ വരവേറ്റു.
നേരമേറെക്കഴിഞ്ഞിട്ടും വാടിയ പൂക്കൾ എടുത്ത് കളയാത്തതു കണ്ട ദേവി ഒരു ഭക്തനെ വിളിച്ച് പൂക്കൾ വാരിക്കളയാൻ പറഞ്ഞു.
അത്തരത്തിൽ പൂക്കൾ വാരിക്കളഞ്ഞവരുടെ പിന്മുറക്കാരാണത്രെ പൂവാരികൾ അഥവാ മൂവാരികൾ ' 'എന്നറിയപ്പെടുന്നത്.
സാമൂഹ്യ ശാസ്ത്ര ഗവേഷകൻ എഡ്ഗാർതേഴ്സ്റ്റണിന്റെ അഭിപ്രായത്തിൽ തുളു നാട്ടിൽ നിന്ന് കോലത്തിരി രാജാവ് കൂട്ടിക്കൊണ്ടുവന്ന എമ്പ്രാതിരിമാരോടൊപ്പം അവരുടെ സേവകൻമാരായി വന്നവരാണ് മൂവാരിമാർ.
എമ്പ്രാതിരിമാരുടെ പൂജാശേഷം പൂവുകൾ വാരികളഞ്ഞു വൃത്തിയാക്കുന്നവരായതിനാൽ ഇവരെ പൂവാരികൾ എന്നു വിളിക്കുകയും അത് ലോപിച്ച് മൂവാരികൾ എന്നാവുകയും ചെയ്തു എന്നും ചരിത്രകഥയിൽ വകഭേദങ്ങൾ ഉണ്ട്.
മൂഴികുളം ഫൊറോന പള്ളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എറണാകുളം അങ്കമാലി  അതിരൂപതയിലെ  ഒരു ഫൊറോനാ ദേവാലയമാണ്  പരിശുദ്ധ  മാതാവിന്റെ നാമദേയത്തിലുള്ള  ഈ  പള്ളിയുടെ  കിഴിൽ  വിവിധ ദേവാലയങ്ങൾ ഉണ്ട്
1  പാറക്കടവ്  ചെറുപുഷ്പ ദേവാലയം 
2   കുന്നപ്പിള്ളിശേരി  ST സെബാസ്ററ്യൻസ് ദേവാലയം 
3     എളവൂർ കുന്നേൽ  ദേവാലയം 
4       കോടുശ്ശേരി  ST ജോസഫ്  ദേവാലയം 
5        മള്ളുശ്ശേരി  ST മേരീസ്  ദേവാലയം 
6       കുറുമശേരി ദേവാലയം 
7       പീച്ചാനിക്കാട്‌  ദേവാലയം 
8       മൂഴിക്കുളം  ദേവാലയം 
9        കരിപ്പാശ്ശേരി ദേവാലയം 
10     എളവൂർ  ST മേരീസ്  ദേവാലയം
മൂഴിക്കുളം ഇംഗ്ലീഷ് വിലാസം https://ml.wikipedia.org/wiki/Moozhikkulam
കേരളത്തിലെ എറണാകുളം ജില്ലയിൽ ആലുവ താലൂക്കിൽ പാറക്കടവ് വില്ലേജ് പരിധിയിൽ വരുന്ന പാറക്കടവ് ഗ്രാമപഞ്ചായത്തിൽ ചാലക്കുടിപ്പുഴയുടെ തീരത്തുള്ള ഒരു ഗ്രാമമാണ് മൂഴിക്കുളം .
ഭാരതത്തിലെ  108 വൈഷ്ണവ ദിവ്യദേശങ്ങളിൽ (തിരുപ്പതികൾ) ഏക ലക്ഷ്മണ പ്രതിഷ്ഠയുള്ള ക്ഷേത്രമാണ്‌ ശ്രീലക്ഷ്മണ പെരുമാൾ ക്ഷേത്രം -  സ്ഥിതിചയ്യുന്ന സ്ഥലമാണിത്.
കർക്കിടക മാസത്തിൽ ഈ ക്ഷേത്രം നാലമ്പല ദർശനത്തിൽ ഉൾപ്പെട്ടിരിക്കുന്നു.
പാറക്കടവ്.
കൊച്ചുകടവ് , കുറുമശ്ശേരി ,  എന്നിവ സമീപം പ്രദേശങ്ങളാണ്.
യുഗചേതന മുന്നേറ്റം ഇംഗ്ലീഷ് വിലാസം https://ml.wikipedia.org/wiki/The_Zeitgeist_Movement
നൂറിലേറെ രാജ്യങ്ങളിൽ നിലനിൽക്കുന്ന, ചാപ്റ്ററുകൾ വഴി പ്രവർത്തിക്കുന്ന ഒരു മനുഷ്യവർഗ്ഗ മുന്നേറ്റ സംഘടനയാണ് യുഗചേതന മുന്നേറ്റം അഥവാ Zeitgeist Movement.
2008 ൽ രൂപംകൊണ്ട സൈറ്റ് ഗൈസ്റ്റ് പ്രസ്ഥാനം അടിസ്ഥാനതലത്തിൽ സുസ്ഥിരവികസനം എന്ന ആശപ്രചരണം മുന്നോട്ടുവെയ്കുന്ന സംഘമാണ്.
പീറ്റർ ജോസഫ് എന്നയാളാണ് ഇതു സ്ഥാപിച്ചതെങ്കിലും നേതാക്കളില്ലാത്ത പ്രസ്ഥാനമായി ഇത് അവകാശപ്പെടുന്നു.
വിഭവാധിഷ്ഠിത സാമ്പത്തിക വ്യവസ്ഥ കെട്ടിപ്പടുക്കുക എന്ന ലക്ഷത്തോടെയാണ് ഈ സംഘടന പ്രവർത്തിക്കുന്നത്.
ആത്മാവ് അഥവാ ചേതന എന്നർത്ഥം വരുന്ന geist എന്ന ജർമ്മൻവാക്കിൽ നിന്നുമാണ് സമകാലികമായ ചേതന അഥവാ കാലഘട്ടത്തിന്റെ, തലമുറയുടെ അഭിരുചി, കാഴ്ചപ്പാട് എന്നർഥം വരുന്ന സൈറ്റ് ഗൈസ്റ്റ് എന്ന വാക്കിന്റെ ഉത്ഭവം
മൂവ്മെന്റിന്റെ പ്രധാന പ്രവർത്തനങ്ങൾ ചാപ്റ്ററുകൾ, ടീമുകൾ, പ്രൊജക്ട് – ഇവന്റുകൾ എന്നിവ വഴിയാണ്.
ചാപ്റ്റർ പ്രവർത്തനങ്ങൾ നാമിന്ന് നേരിടുന്ന സാമൂഹിക പ്രശ്ങ്ങളെക്കുറിച്ച് അവബോധം ഉണ്ടാക്കുന്നതിനോടൊപ്പം ഉത്തരവാദിത്തപരവും സുസ്ഥിരവും സമാധാനപരവുമായ ഒരു ലോകം വാർത്തെടുക്കാൻ യുക്തിപരവും ശാസ്ത്രീയവുമായ പരിഹാരവും മുന്നോട്ടുവയ്ക്കുന്നു.
ആഗോള, പ്രാദേശിക ചാപ്റ്ററുകൾ വഴി ചെയ്യുന്ന വിദ്യാഭ്യാസ പദ്ധതികളുടെയും കമ്മ്യൂണിറ്റി പരിപാടികളുടെയും ലക്ഷ്യം എന്നത് ആഗോളമായി ആളുകളെ രാജ്യം, മതം, രാഷ്ട്രീയം എന്നിവയ്ക്കതീതമായി നമ്മുടെ എല്ലാവരുടെയും നിലനിൽപ്പിനും സുസ്ഥിരതയ്ക്കും വേണ്ടിയുള്ള കാഴ്ച്ചപ്പാടുകളിൽ ഒരുമിപ്പിക്കുക എന്നുള്ളതാണ്.
തകർന്നുകൊണ്ടിരിക്കുന്ന ഈ സാമൂഹിക സാഹചര്യത്തിൽ വിദ്യാഭാസ/ആക്ടിവിസ്റ്റ് പ്രവർത്തനങ്ങളുടെ സമ്മർദ്ദം ഉണ്ടാകുമ്പോൾ, നിലവിലെ യാദാസ്ഥിതികമായ രാഷ്ട്രീയ, വാണിജ്യ, ദേശീയ സ്ഥാപനങ്ങളുടെ അന്തർലീനമായ ക്രമക്കേടുകൾ എടുത്തുകാണിച്ച്, അതിനെ ഉപേക്ഷിച്ചുകൊണ്ട് മറികടക്കാനാവും എന്നതാണ് മൂവ്മെന്റ് അനുമാനം.
പരിവർത്തന ലക്ഷ്യം
ആഗോള ആഭിമുഖ്യവും പ്രേരണയും ഉണ്ടായിക്കഴിഞ്ഞാൽ, മാനവികോന്മുഖത, പൊതുആരോഗ്യം, തലമുറകളിലേക്കുള്ള പാരിസ്ഥിതിക ചുമതലകൾ, തുടങ്ങിയവയ്ക്ക് അനുയോജ്യമായ, സാങ്കേതികവും തികച്ചും ശാസ്ത്രീയവുമായ  കാഴ്ച്ചപ്പാടുകൾ ഉൾക്കൊള്ളുന്ന ഒരു സാമൂഹിക-സാമ്പത്തിക മാതൃക നിർമ്മിക്കുക.
പ്രസ്ഥാനത്തിന്റെ കാഴ്ച്ചപ്പാട്/അവലോകനം
മൂവ്മെന്റിന്റെ കാഴ്ച്ചപ്പാടിൽ, ഇന്നത്തെ സമൂഹം ഉല്പാദനം, വിതരണം, പരിസ്ഥിതിയ്ക്കനുസൃതമായ സാമൂഹിക ക്രമീകരണം, പൊതു ആരോഗ്യത്തിനും സുസ്ഥിരതയ്ക്കും അനുസൃതമായ നിലവിലെ ശാസ്ത്രീയ വിജ്ഞാനം, എന്നിവയിൽ നിന്നും വളരെയധികം  അകന്നിരിക്കുന്നു.
ആഗോള സാമ്പത്തിക ക്രമീകരണം “ചാക്രിക ഉപഭോഗത്തിൽ” അധിഷ്ടിതമാണ്, അതായത് പണം സ്ഥിരമായി ചാക്രികമായി വിനിമയം ചെയ്യപ്പെട്ടുകൊണ്ടിരിക്കുന്നു.
പുതിയ സാധനങ്ങളും സേവനങ്ങളും സ്ഥിരമായി ഉൽപ്പാദിപ്പിക്കപ്പെട്ടുകൊണ്ടിരിക്കുന്നതിനാൽ സ്ഥിരം ഉപഭോഗ വ്യവസ്ഥകൾ നിലനിർത്തുന്നതിനു വേണ്ടി ആളുകളെ പുതിയ തൊഴിലുകളിൽ നിയമിച്ചുകൊണ്ടിരിക്കണം.
ലാഭ അധിഷ്ടിത “വർദ്ധനവ്” നയിക്കുന്ന സാമ്പത്തിക സമ്പ്രദായം ആയതിനാൽ വാണിജ്യ സമ്പ്രദായം, പരിമിതമായ ഗ്രഹത്തിൽ, പ്രകൃതിയ്ക്ക് ഉൾക്കൊള്ളാൻ പറ്റാത്ത രീതിയിൽ ആയിത്തീരുന്നു.
ഭൂമിയിലെ വിഭവങ്ങൾ അളവറ്റതായി ഉള്ളതല്ല.
വിഭവങ്ങൾ പരിമിതവും ഭൂമി എന്നത് ഒരു അടഞ്ഞ വ്യവസ്ഥാ ക്രമീകരണത്തിലുമാണ്.
ധന-വിപണിയിൽ പണത്തിനെ ഒരു വിപണനസാമഗ്രി  ആയി പരിഗണിക്കപ്പെടുന്നു.
ഇത് കടത്തിൽ നിന്നും ഉണ്ടാകുന്നു .
വരുമാനത്തിനു വേണ്ടി പലിശ ഈടാക്കുന്നു.
ഇത് ഒരു “Ponzi scheme” ആണ് .
ഓരോ തവണ ഈ വിപണനസാമഗ്രി(പണം) വിൽക്കപ്പെടുമ്പോഴും(ബാങ്ക് ലോൺ),  ഉള്ളതിലും അധികം പണം ലാഭവിഹിതം(പലിശ) ആയി തിരിച്ചടയ്ക്കണം.
പ്രശ്നം എന്തെന്നാൽ,  കടം തിരിച്ചടയ്ക്കാനുള്ള പലിശയുടെ മൂല്യം പണ-വിനിമയത്തിൽ എങ്ങും തന്നെ ഇല്ലാത്ത ഒന്നാണ്.
മറ്റുരു  രീതിയിൽ പറഞ്ഞാൽ, നിലവിലുള്ള പണത്തിനെക്കാൾ കൂടുതൽ കടം കണക്കുകളിൽ നിലനിൽക്കുന്നു.
ആയതിനാൽ പാപ്പരാകലും കടത്തിലാഴുന്നതും ഒന്നും ഉപോൽപ്പന്നങ്ങളല്ല - അവ ഒഴിവാക്കാൻ പറ്റാത്തതാണ് .
ഇത് ഒരുപാട് ആളുകളെ ഒരുപാട് മേഖലകളിൽ അടിച്ചമർത്തുന്ന രീതിയിലുള്ള വൻ സാമ്പത്തിക ക്ഷാമം ഉണ്ടാക്കുന്നു.
പണ വ്യവസ്ഥയിലെ തന്ത്രങ്ങൾ ക്ഷാമത്തിൽ അധിഷ്ടിതമാണ്.
അതായത്, വളരെ കുറവ് ഉള്ള വിഭവങ്ങൾ യദാർത്ഥത്തിൽ വ്യവസായത്തിന് ഗുണകരമായ കാര്യമാണ്.
ഓരോ ഘടകങ്ങളിലും കുറവ് ഉള്ളതിൽ നിന്നും കൂടുതൽ പണം ഉണ്ടാക്കാൻ സാധിക്കും.
ഇത് പണ വിനിമയ നിയമങ്ങളിലെ law of supply demand, values ഇവയിൽ പറയുന്നതുപോലെ തന്നെയാണ്.
ഇത് ക്ഷാമം കൂടുതൽ രൂക്ഷമാക്കും.
ഒരുപാട് ആളുകൾക്ക് വേണ്ട ആവശ്യങ്ങൾ നിറവേറ്റാൻ ഈ വ്യവസ്ഥയെക്കൊണ്ട് കഴിയില്ല(ചെയ്യില്ല) കാരണം അങ്ങനെ ചെയ്യുന്നത് സാമ്പത്തികമായി ലാഭകരമല്ല.
ഈ സമ്പ്രദായത്തിന് പ്രവർത്തിക്കാൻ ഉപഭോക്താവിൽനിന്നുമുള്ള നിരന്തരമായ  പ്രശ്നങ്ങൾ/കേടുപാടുകൾ ആവശ്യമാണ്.
എത്രത്തോളം ആളുകൾക്ക് കാൻസർ വരികയും കാറുകൾ ബ്രേക്ഡൗൺ ആവുകയും ചെയ്യുന്നോ, ഈ പ്രശ്നങ്ങളെ സേവിക്കുക വഴി സാമ്പത്തികനില അത്രത്തോളം മെച്ചപ്പെടുന്നു.
നിലനിൽപ്പ്, ഗുണമേന്മ, പരിപാലനം എന്നിവ ഈ പണ  വ്യവസ്ഥയ്ക്ക് വിപരീതമാണ്.
വിപണന രംഗത്തെ കിടമത്സരങ്ങളിൽ പിടിച്ചു നിൽക്കാനായി ചെലവുകൾ വെട്ടിച്ചുരുക്കുന്ന ഒരു ലാഭ സമ്പ്രദായം നിലവിലുണ്ട്.
ഓരോ ഉൽപ്പന്നങ്ങളും  ഉൽപ്പാദനച്ചെലവ് കുറയ്ക്കുന്നതിനായി അതിന്റെ നിർമ്മിതിയിൽ തന്നെ ഗുണമേന്മ കുറച്ചാണ് വിപണിയിലിറക്കുക.
മത്സര അടിസ്ഥാനത്തിൽ ഉൽപ്പന്നത്തിന്റെ വില കുറയ്ക്കുന്നതിനായി സ്വാഭാവികമായും അതിന്റെ ഗുണമേന്മയും കുറയ്ക്കപ്പെടും.
ആയതിനാൽ ഉൽപ്പന്നങ്ങൾ വളരെയധികം വിഭവങ്ങളും സമയവും പാഴാക്കപ്പെടുന്ന രീതിയിലാക്കപ്പെടുന്നു.
വളർന്നുവരുന്ന നമ്മുടെ സാങ്കേതികവിദ്യ ഉൽപ്പാദന രംഗത്തു നിന്നും മനുഷ്യരെ മാറ്റിസ്ഥാപിച്ചുകൊണ്ടിരിക്കുന്ന ഈ കാലത്ത് നിലവിലുള്ള പല തൊഴിലുകളും ജീവിതത്തിന്റെ  ആവശ്യങ്ങളുമായി നേരിട്ട് ബന്ധമുള്ളവയല്ല.
പകരം, ആളുകളുടെ വരുമാനം നിലനിർത്തുന്നതിനായി ക്രിത്രിമമായി സൃഷ്ടിക്കപ്പെട്ട തൊഴിലുകളാണ് ഇവയിൽ കൂടുതലും.
യന്ത്രവൽക്കരണത്തിന് നമ്മെ തൊഴിലിൽ നിന്ന് സ്വതന്ത്രരാക്കാൻ കഴിയുമെന്നുമാത്രമല്ല, ശാസ്ത്രത്തിലും സാങ്കേതികവിദ്യയിലുമുള്ള വ്യാപകമായ പുരോഗതി കാരണം ഗുണമേന്മയും ഉൽപ്പാദനക്ഷമതയും വളരെയധികം കൂട്ടാനും സാധിക്കും.
കൂടുതൽ യന്ത്രവൽക്കരണം തൊഴിലിൽ പ്രയോഗിച്ചാൽ, സാധനങ്ങൾ കൂടുതൽ ഉൽപ്പാദിപ്പിക്കപ്പെടും ,സാധ്യമായ എല്ലാ വ്യവസായങ്ങളിലും ആധുനിക യന്ത്രവൽക്കരണ സങ്കേതങ്ങൾ നടപ്പിലാക്കുക എന്നത് ലോകത്തെ എല്ലാ ആളുകൾക്കും സമൃദ്ധിയും സമീകരണവും നേടാനുള്ള ഊർജ്ജിതമായ ഒരു രീതിയാണ് ഇത്,അങ്ങനെ കുറ്റകൃത്യങ്ങൾ ഉണ്ടാക്കുന്ന അസന്തുലിതാവസ്ഥ കുറയ്ക്കാം.
അവസാനം, സ്ഥാപനങ്ങൾ പണം ലാഭിക്കാനായി മനുഷ്യരുടെ തൊഴിൽ യന്ത്രങ്ങളിലേക്ക് മാറ്റി സ്ഥാപിക്കുന്നത് തുടരും.
ഇത് വരുമാന ലഭ്യതയും ഇല്ലാതാക്കും.
ഈ സമ്പ്രദായത്തെ നിർണയിക്കുന്ന തകർച്ച തുടരും.
ഇന്നത്തെ സമൂഹത്തിന് വളരെ പുരോതിയാർജ്ജിച്ച  സാങ്കേതികവിദ്യ കൈവശമുണ്ട്.
ഇതിന് ഭൂമിയിലെ എല്ലാവർക്കും ആവശ്യമായതിലും കൂടുതൽ എളുപ്പത്തിൽ ലഭ്യത ഉറപ്പാക്കാൻ കഴിയും.
ശാസ്ത്രീയമായി വിഭവങ്ങൾ കൈകാര്യം ചെയ്യുന്നതിലും നൂതന രീതികൾ പ്രയോഗിക്കുന്നതിലും അടിസ്ഥാനമാക്കിയുള്ള ഒരു സാമ്പത്തിക വ്യവസ്ഥിതി നടപ്പിലാക്കുകവഴി ഇത് സാധ്യമാക്കാം.
ഇതാണ് യുഗചേതന മുന്നേറ്റത്തിന്റെ ലക്‌ഷ്യം.
മനുഷ്യകുലത്തിനു മൊത്തം നിലനിൽപ്പിന്റെ പാതയിലേക്കുള്ള  പരിവർത്തനത്തിനുള്ള ആഗോള അവബോധം ഉണ്ടാക്കുക.
കമ്പോള സമ്പദ്‌വ്യവസ്ഥയ്കുപകരം വിഭവാധിഷ്ഠിത സാമ്പത്തിക വ്യവസ്ഥ കെട്ടിപ്പടുക്കാനുള്ള സുസ്ഥിരവികസനം എന്ന ആശയപ്രചരണമാണ് ഇത്.
ഭൂവിഭവങ്ങളെ ശാസ്ത്രീയമായി വിതരണം ചെയ്തും വിനിയോഗിച്ചും പരിപാലിച്ചും പ്രശ്നങ്ങളെ യുക്തിസഹമായി നിർദ്ധാരണം ചെയ്യുന്ന ഒന്നായിരിക്കും ഈ സമ്പദ്‌വ്യസ്ഥയെന്ന് സൈട്ഗൈസ്റ്റ് മൂവ്മെന്റ് പറയുന്നു.
നിലനിൽക്കുന്ന സാമൂഹ്യ - സാമ്പത്തിക വ്യവസ്ഥ ഘടനാപരമായിത്തന്നെ പിശകാണെന്നും സുസ്ഥിരവികസനത്തിന്റെ സാങ്കേതികമേന്മയിലൂന്നിയ കാര്യക്ഷമവും സൂക്ഷമവുമായ വിഭവവിനിയോഗത്താൽ അതിനെ പകരംവെയ്ക്കുക വഴി കടബാദ്ധ്യതകളെയും കൈമാറ്റത്തെയും ബാർട്ടർ സമ്പ്രദായത്തെയും കൂലിവേലയെയും സ്വകാര്യസ്വത്തിനെയും ലാഭക്കൊതിയെയുമൊക്കെ നിർമ്മാർജ്ജനം ചെയ്യുന്നതിലേക്ക് ഈ സമ്പ്രദായം വളരുമെന്ന് ഇതിലെ അംഗങ്ങൾ വിശ്വസിക്കുന്നു.
സുസ്ഥിരോർജ്ജത്തിന്റെയും (റിന്യൂവബിൾ എനർജി) കമ്പ്യൂട്ടറധിഷ്ടിത ആട്ടോമേഷന്റെയും ലോകവ്യാപകമായ പ്രയോഗത്തിലൂടെ സജന്യഭക്ഷണത്തിനും മറ്റ് അടിസ്ഥാനാവശ്യപൂർത്തീകരണത്തിനും മാനവരാശിക്ക് ഉത്തരം കണ്ടെത്താനാവുമെന്നും ഏതാണ്ടെല്ലാ വിഭവവിനിയോഗവും അദ്ധ്വാനവും യന്ത്രവൽക്കരണത്തിലൂടെ നടത്താവാൻ കഴിയുമെന്നും കരുതുന്നു.
പ്രവർത്തനങ്ങൾ യുഗചേതന മീഡിയാ ഫെസ്റ്റിവൽ
മനുഷ്യ വംശത്തിന്റെ ഭാവിക്കും ഉന്നമനത്തിനും സാധ്യതകൾക്കും വേണ്ടി ലോകമെമ്പാടുമുള്ള കലാകാരെല്ലാം ഒത്തുകൂടുന്ന ഒരു പരിപാടിയാണ് യുഗചേതന മീഡിയാ ഫെസ്റ്റിവൽ.
ഇത്തരത്തിലുള്ള ആദ്യത്തെ പരിപാടി 2011 ൽ ആയിരുന്നു.
പരസ്പര സഹകരണത്തിന്റെയും മാനുഷിക മൂല്യങ്ങളുടെയും, പുതിയ ഒരു സാമൂഹിക മാറ്റം സൈറ്റ് ഗൈസ്റ്റ് പ്രസ്ഥാനം പ്രതീക്ഷിക്കുന്നു.
സൈട്ഗൈസ്റ്റ് ദിവസം( Z-Day )
സൈട്ഗൈസ്റ്റ് മൂവ്മെന്റ് വാർഷികമായി, മാർച്ചിലെ ഒരു ദിവസം ആഘോഷിക്കുന്നു.
ആദ്യത്തെത് 2009 മാർച്ച് 15 നും രണ്ടാമത്തെത് 2010 മാർച്ച് 13 നുമായിരുന്നു.
ഈ ദിവസം തൽപ്പരരായ എല്ലാവരിൽ നിന്നും പുതിയ ആശയങ്ങൾ പങ്കുവയ്ക്കാൻ ഒത്തുചേരുന്നു.
2009ൽ എഴുപത് രാജ്യങ്ങളിലായി 450 ലേറെ പരിപാടികൾ സംഘടിപ്പിച്ചിരുന്നു.
മൂന്നമത്തെ Z-Day,  2011 മാർച്ച് 13 നായിരുന്നു.
സൈട്ഗൈസ്റ്റ് ദിവസം (ഇന്ത്യ)
2011 ലെ സൈട്ഗൈസ്റ്റ് ദിവസത്തോടനുബന്ധിച്ച് പുറത്തിറക്കിയ ഒരു വീഡിയോ ആണ് സാധാരണക്കാരന്റെ ശബ്ദം .
വൺ പ്ലാനെറ്റ് പദ്ധതി
പ്രാദേശിക ചാപ്റ്ററുകൾ വഴി നടത്തി വരുന്ന പദ്ധതിയാണ് വൺ പ്ലാനെറ്റ് പ്രൊജക്ട് Archived 2017-01-04 at the Wayback Machine .
പൊതു സമൂഹവുമായുള്ള നേരിട്ടുള്ള ആശയവിനിമയം വഴി നാം ലോകത്ത് നേരിടുന്ന പ്രശ്നങ്ങളെപ്പറ്റിയും അവയുടെ പരിഹാരങ്ങളെപ്പറ്റിയും അവബോധമുണ്ടാക്കുക.
അതിർത്തികൾക്കതീതമായി ലോകത്തെ ഒന്നായി കാണാനുള്ള അവബോധമുണ്ടാക്കുക തുടങ്ങിയവയാണ് ഈ പദ്ധതി വഴി ലക്ഷ്യമാക്കുന്നത്.
വൺ പ്ലാനെറ്റ് പ്രൊജക്ട് (ഇന്ത്യ)
2012ൽ ഈ പദ്ധതി ഇന്ത്യയിൽ ഡെൽഹി ചാപ്റ്ററിന്റെ ഭാഗമായി വൺ പ്ലാനെറ്റ് പ്രൊജക്ട് ഡൽഹി എന്ന പേരിൽ ചെയ്യപ്പെട്ടു.
മീഡിയ ഡോക്യുമെന്ററി
യുഗചേതന മുന്നേറ്റത്തെ പറ്റി പ്രതിപാതിക്കുന്ന ഡോക്യുമെന്ററി വീഡിയോകളിൽ ചിലതാണ് സൈട്ഗൈസ്റ്റ് അഡൻഡം ( Zeitgeist Addendum ) സൈട്ഗൈസ്റ്റ് മൂവിങ് ഫോർവേഡ് ( Zeitgeist Moving Forward ) ലെക്ചറുകൾ
സൈട്ഗൈസ്റ്റ് മൂവ്മെന്റുമായി ബന്ധപ്പെട്ട് ഉള്ള ലെക്ചറുകളിൽ പ്രധാനപ്പെട്ട ചിലതാണ് നാം എങ്ങോട്ട്(where are we going) സോഷ്യൽ പാത്തോളജി(social pathology) ഇതും കാണുക റിസോഴ്സ് ബേസ്ഡ് എക്കണോമി വീനസ് പ്രൊജക്ട് അവലംബം പുറത്തേക്കുള്ള കണ്ണികൾ http://www.thezeitgeistmovement.com/ [ http://www.thezeitgeistmovement.com/%5Bപ്രവർത്തിക്കാത്ത+കണ്ണി%5D ] http://zeitgeistmediafestival.org/ Archived 2011-12-24 at the Wayback Machine .
http://www.nytimes.com/2009/03/17/nyregion/17zeitgeist.html?
_r=2
യുഗാണ്ട ഇംഗ്ലീഷ് വിലാസം https://ml.wikipedia.org/wiki/Uganda റിപബ്ലിക്ക്‌ ഓഫ്‌ യുഗാണ്ട ദേശീയ പതാക ദേശീയ ചിഹ്നം ആപ്തവാക്യം: ദൈവത്തിനു വേണ്ടിയും എന്റെ രാജ്യത്തിനു വേണ്ടിയും ദേശീയ ഗാനം: Oh Uganda, Land of Beauty..
തലസ്ഥാനം കം‌പാല രാഷ്ട്രഭാഷ ഇംഗ്ലീഷ് , സ്വാഹിലി ഗവൺമന്റ്‌ പ്രസിഡന്റ്‌ പാർലമെന്ററി ജനാധിപത്യം‌ യോവരി മുസേവനി {{{സ്വാതന്ത്ര്യം/രൂപീകരണം}}} ഒക്ടോബർ 9, 1962 വിസ്തീർണ്ണം 2,36,040 ചതുരശ്ര കിലോമീറ്റർ ജനസംഖ്യ • ജനസാന്ദ്രത 24,699,073 (2000) 105/ച.
മീ നാണയം ഷില്ലിങ് ( UGX ) ആഭ്യന്തര ഉത്പാദനം {{{GDP}}} ( {{{GDP Rank}}} ) പ്രതിശീർഷ വരുമാനം {{{PCI}}} ( {{{PCI Rank}}} ) സമയ മേഖല UTC +3 ഇന്റർനെറ്റ്‌ സൂചിക .ut ടെലിഫോൺ കോഡ്‌ +256
യുഗാണ്ട ( Uganda ) കിഴക്കൻ ആഫ്രിക്കയിലെ ഒരു രാജ്യമാണ്.
കിഴക്ക് കെനിയ , പടിഞ്ഞാറ് കോംഗോ , വടക്ക് സുഡാൻ , തെക്ക് ടാൻസാനിയ , തെക്കുപടിഞ്ഞാറ് റുവാണ്ട എന്നിവയാണ് അയൽ രാജ്യങ്ങൾ.
പരമ്പരാഗതമായ ബുഗാണ്ട രാജവംശത്തിൽ നിന്നാണ് ഉഗാണ്ട എന്ന പേരു വന്നിരിക്കുന്നത്.
കോമൺ‌‌വെൽത്ത് രാഷ്ട്രങ്ങളിൽ പെടുന്ന ഉഗാണ്ട 1962 ലാണ് സ്വാതന്ത്ര്യം പ്രാപിച്ചത്.
പാൻ ആഫ്രിക്കൻ പ്രസ്ഥാനം, ആഫ്രിക്കൻ ഐക്യദാർഢ്യസമിതി (Organization for African Unity) എന്നീ സംഘടനകളിൽ സജീവാംഗത്വം പുലർത്തുന്ന ഈ രാജ്യം കെനിയ , ടാൻസാനിയ എന്നീ രാജ്യങ്ങളുമായിച്ചേർന്ന് ഈസ്റ്റാഫ്രിക്കൻ കമ്യൂണിറ്റി എന്ന വാണിജ്യസഖ്യവും സ്ഥാപിച്ചിരുന്നു.
വ്യവസായവത്കരണത്തിലൂടെ സാമ്പത്തിക സുസ്ഥിരത നേടുവാനുള്ള തീവ്രമായ ശ്രമം സ്വാതന്ത്ര്യപ്രാപ്തിക്കു ശേഷം നടന്നുപോന്നിരുന്നുവെങ്കിലും  ഇക്കാര്യത്തിൽ വേണ്ടത്ര വിജയിച്ചിട്ടില്ല.
സമ്പദ്‌‌വ്യവസ്ഥ പ്രധാനമായും കാർഷിക വിഭവങ്ങളെ, പ്രത്യേകിച്ച് കാപ്പി , പരുത്തി എന്നീ നാണ്യവിളകളെ ആശ്രയിച്ചിരിക്കുന്നു.
ലോകവിപണിൽ ഈ ഉത്പന്നങ്ങൾക്കുണ്ടാവുന്ന വിലമാറ്റത്തിന് ആനുപാതികമായി ഉഗാണ്ടയുടെ സാമ്പത്തിക സ്ഥിതിയിലും ഏറ്റക്കുറച്ചിലുകളുണ്ടാകാറുണ്ട്.
മധ്യ ആഫ്രിക്കാ പീഠഭൂമിയുടെ ഭാഗമായി തെക്കുനിന്നും വടക്കോട്ടു ക്രമേണ ചരിഞ്ഞിറങ്ങുന്ന ഒരു ഉന്നതതടമാണ് ഉഗാണ്ട.
തെക്കരികിൽ 1,500 മീറ്ററും വടക്ക് 900 മീറ്ററുമാണ് ശരാശരി ഉയരം.
രാജ്യത്തിന്റെ അതിർത്തികളിൽ ഉയരംകൂടിയ പർ‌‌വതങ്ങളും താഴ്വരകളും ഉണ്ട്.
ഉഗാണ്ടയുടെ പടിഞ്ഞാറെ അതിർത്തി നിർണയിക്കുന്നത് വിരുംഗ , റുവൻസോറി എന്നീ പർ‌‌വതങ്ങളും ഭാഗികമായി ആഫ്രിക്കയിലെ പ്രസിദ്ധമായ ഗ്രേറ്റ് റിഫ്റ്റ് വാലി (ഭ്രംശ താഴ്വര) യും ആണ്.
ഉഗാണ്ടയ്ക്കുള്ളിൽ വിരുംഗാപർ‌‌വതത്തിലെ ഏറ്റവും ഉയർന്ന കൊടുമുടി മുഹാവുര (4,127 മീ.) ആണ്; ഉഗാണ്ടാ, സയർ, റുവാണ്ട എന്നീ രാജ്യങ്ങളുടെ അതിർത്തികൾ കൂട്ടിമുട്ടുന്നിടത്ത് സബീനിയോ എന്ന മറ്റൊരു കൊടുമുടിയുമുണ്ട്.
വിരും‌‌ഗാ പർ‌‌വതത്തിനു വടക്കാണ് റൂവൻസോറി.
ഈ പർ‌‌വതനിരകൾക്കിടയ്ക്ക് എഡ്‌‌വേഡ്, ജോർജ് എന്നീ തടാകങ്ങൾ കിടക്കുന്നു.
റൂവൻസോറിയിലെ മാഗരീതാ കൊടുമുടിയുടെ ഉയരം 5,109 മീ.
ഈ പർ‌‌വതനിരയ്ക്കും വടക്കുള്ള ഉഗണ്ടാ അതിർത്തി റിഫ്റ്റ്വാലിയിലൂടെയാണ് നീളുന്നത്; ആൽബർട്ട് തടാകവും, ആൽബർട്ട്നൈൽ നദിയും ഈ ഭാഗത്താണ്.
ഉഗാണ്ടയുടെ വടക്കുകിഴക്കുഭാഗത്ത് അഗ്നിപർ‌‌വതങ്ങളുടെ ഒരു ശൃഖല കാണപ്പെടുന്നു; സൂലിയ (2,148 മീ.), മൊരുൻ‌‌ഗോൾ (2,750 മീ.), മൊറോതോ (3,083 മീ.), കാദാം (3,071 മീ.), എൽഗൺ (4,321 മീ.) എന്നിവ ഇക്കൂട്ടത്തിൽ പെട്ട പർ‌‌വതങ്ങളാണ്.
ഇവ ഒട്ടുമുക്കാലും നിദ്രിത (dormant) അവസ്ഥയിലാണ്.
റിഫ്റ്റ്വാലിയുടെ ഒരു ശാഖ ഈ പർ‌‌വതങ്ങളുടെ  തെക്കും പടിഞ്ഞാറും അരികുകളിലൂടെ നീളുന്നു; വിക്റ്റോറിയാ തടാകം ഈ ശാഖയിലാണ്.
ഉഗാണ്ടായുടെ സുഡാനുമായുള്ള അതിർത്തി നിർണയിക്കുന്നത് ഇമാതോങ് (1,830 മീ.) പർ‌‌വതങ്ങളാണ്.
അപവാഹം ഉഗാണ്ടായുടെ ഭൂപടം
ആറു വൻ‌‌തടാകങ്ങളും എട്ടു നദീ വ്യൂഹങ്ങളുമാണ് ഉഗാണ്ടയിലെ അപവാഹക്രമത്തിലെ പ്രധാന ഘടകങ്ങൾ.
രാജ്യത്തിന്റെ തെക്കുകിഴക്കായി സ്ഥിതിചെയ്യുന്ന വിക്റ്റോറിയാതടാകം (1,18,423 ച. കി. മീ.) വിസ്തീർണത്തിൽ ലോകത്തിലെ ശുദ്ധജല തടാകങ്ങളിൽ രണ്ടാം സ്ഥനത്താണ്.
എഡ്‌‌വേഡ്, ജോർജ്, ആൽബർട്ട്, കിഴക്കുഭാഗത്തുള്ള ക്യോഗ, ബൈസെന എന്നിവയാണ് മറ്റു പ്രധാന തടകങ്ങൾ.
രാജ്യത്തിന്റെ മധ്യഭാഗത്തു കൂടി ഒഴുകുന്ന വിക്റ്റോറിയാനൈൽ, യുഗാണ്ടയിലെ അസ്വ, ഡോപെത്ത് ഒക്കോക്ക്, പാജർ, വ.
പടിഞ്ഞാറു ഭാഗത്തെ ആൽബർട്ട് നൈൽ, പടിഞ്ഞാറൻ ഉഗാണ്ടയിലെ കാഫു, കടോങ്ഗാ, മ്‌‌പോങ്ഗോ എന്നിവയാണ് മുഖ്യനദികൾ.
രാജ്യത്തിന്റെ തെക്കുഭാഗത്തുള്ള ചെറുനദികൾ വിക്റ്റോറിയാ തടാകത്തിലേക്ക് ഒഴുകുന്നു.
തടാകത്തിലെ അധികജലം ജീൻ‌‌ജയ്ക്കു സമീപമുള്ള ഓവൽ വെള്ളചാട്ടത്തിലൂടെ ബഹിർഗമിച്ചാണ് വിക്റ്റോറിയാനൈൽ രൂപംകൊള്ളുന്നത്.
വടക്കോട്ടൊഴുകുന്ന നദി ക്യോഗാതടാകത്തിന്റെ കിഴക്കൻ ശാഖയെ ഗ്രസിച്ച് പടിഞ്ഞാറോട്ടു തിരിയുകയും വീണ്ടും വടക്കോട്ടു തിരിഞ്ഞൊഴുകി  ആൽബർട്ടു തടാകത്തിൽ പതിക്കുകയും ചെയ്യുന്നു.
നദീമാർഗ്ഗത്തിലെ അന്ത്യഭാഗത്ത് കരൂമ, മർക്കിസൺ എന്നീ വെള്ളചാട്ടങ്ങൾ ഉണ്ട്.
ആൽബർട്ട് തടാകത്തിലെ അധികജലം വർന്നൊഴുകിയാണ് ആൽബർട്ട് നൈൽ ഉണ്ടാകുന്നത്.
സുഡാൻ അതിർത്തി മുതൽ ഈ നദി വൈറ്റ് നൈൽ (ബഹർ അൽ ജബർ) എന്ന് അറിയപ്പെടുന്നു.
വിക്റ്റോറിയാതടാകത്തിനു വടക്കുള്ള നദികൾ ക്യോഗാതടകത്തിലേക്കൊഴുകുന്നു.
ക്യോഗയ്ക്കു വടക്കുള്ളവ ആൽബർട്ട്നൈലിലേക്ക് ഒഴുകിച്ചേരുന്നു.
യുഗാണ്ടയുടെ തെ.
ഭാഗത്ത് എഡ്‌‌വേഡ്, ജോർജ് എന്നീ തടാകങ്ങളിലേക്കൊഴുകുന്ന ചെറുനദികൾ കാണാം.